Гюнтер Кунерт
За тленността

Превод от немски: Венцеслав Константинов, —

chitanka.info

Какво ще остане от нас, когато

С пясък зарити, в сухата пръст

Кротко изтлеем?

Стените на моята стая наново

Варосах. Столове сложих. Думи

Така подредих, че станаха нещо

По-голямо от думи

И дадоха смисъл — следния:

„Може

Тази Земя обитаема да се направи

За хората.“

В мечтите

На още гнетените, в тайните

Мисли на вече бунтовните, също

В делата

На всички, повели борба,

Ще намерите вие, каквото

От нас остане.

1965

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.